text: Постижението на капитана на "Марек Юнион-Ивкони" стигна до ЦЕВ и света | Всичко За Дупница, Новини, Коментари, Анализи, Спорт, Страна, Свят, Обяви, Видео
  Хоум » Дупница » Постижението на капитана на "Марек Юнион-Ивкони" стигна до ЦЕВ и света
  Постижението на капитана на "Марек Юнион-Ивкони" стигна до ЦЕВ и света
  публикувано на 31.01.2014 в Дупница, Спорт // 3 Коментари
  Своеобразния рекорд, който записа разпределителя на "Марек Юнион-Ивкони" Гьорги Гьоргиев бе подобаващо отразен и на официалната страница на Европейската конфедерация. Както zadupnitsa.com първи писа, капитанът на дупничани влезе в историята на елитната ни група от родния шампионат, като стара топреализатор при гостуането на 3-ия в класирането "Монтана", записвайки цели 13 точки (6 аса, 5 блокади, 2 атаки) за победата 3:0 гейма. За играч на този пост това е уникално постижение.
  От централата на ЦЕВ описват постижението му като "спектакъл".
  Рекордът на 21-годишният волейболист, който е сочен за един от най-добрите в света млади разпределители, намира място и на страницата на най-големия волейболен сайт в света – volleywood.net. Рекордът му е със заглавие: "Гьоргиев създава история". Журналистите завършват с едно пожелание към дупнишкия капитан с думите: "Продължавай чудесната си работи, Гьорги".
  По всичко личи, че този сезон е последен за Гьоргиев в дупнишкия тим, кото лятото едва ли ще остане в "Марек Юнион-Ивкони". "Още като дойдох в Дупница бях обещал на ръководството, че когато стана поне веднъж шампион, тогава ще мисля за трансфер в друг клуб. С този невероятен колектив можем да постигнем и 3-а титла този сезон и ще направим всичко възможно за това", коментира Гьоргиев.
  Припомняме, че той бе желан от Камило Плачи за националния отбор на нашата страна и дори получи български паспорт. От БФВ започнаха преговори с Македонската федерация за откупуване на правата му, но очевидно трансферната сума от 20 хиляди евро, колкото се плаща при смяна на национален отбор им се видя много и нещата се разсъхнаха, а Гьоргиев отново облече екипа на Македония.